
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 180 

30 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή συνδρομών μελών του Τεχνικού Επι¬ 
μελητήριου Ελλάδας. 1 

Μεταβίβαση αρμοδιοτήτων του Υπουργού Πολιτισμού 
στις Περιφερειακές και Ειδικές Περιφερειακές 
Υπηρεσίες αρμοδιότητας της Γενικής Διευθύνσε- 
ως Αρχαιοτήτων και Πολιτιστικής Κληρονομιάς και 
Γενικής Διευθύνσεως Αναστήλωσης, Μουσείων και 

Τεχνικών Έργων του Υπουργείου Πολιτισμού. 2 

Καθιέρωση υπερωριακής εργασίας μονίμων πολιτικών 
υπαλλήλων Υπουργείου Εμπορικής Ναυτιλίας για 
το χρονικό διάστημα από 1.1.2004 έως 31.12.2004. 3 
Απόκτηση Ελληνικής Ιθαγένειας από την ομογενή ΠΑ- 


ΡΑΣΚΕΒΟΒΑ ΒΙΚΤΩΡΙΑΣ του Ευθυμίου. 4 

Απόκτηση Ελληνικής Ιθαγένειας από την ομογενή 

ΤΟΣΟΥΝΟΒΑ ΜΑΡΙΑ του Αβραάμ. 5 

Απόκτηση Ελληνικής Ιθαγένειας από τον ομογενή 
ΚΕΣΟΒΝΤΙΟΝΙΣ του Κυριάκου. 6 


Χορήγηση άδειας άσκησης επαγγέλματος Κοινωνικού 
Λειτουργού στην Νικολαΐδου Ασημίνα του Νικολάου. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Δ2/Γ/666/15.1.2004 κοινή 
απόφαση των Υπουργών Οικονομίας και Οικονομι¬ 


κών και Ανάπτυξης. 8 

Διόρθωση σφαλμάτων στη ΔΥΓ3/89292/30.12.03 κοι¬ 
νή υπουργική απόφαση. 9 


ΑΠΟΦΑΣΕΙ Σ 

Αριθ.Δ16γ/01/37/Γ (1) 

Αναπροσαρμογή συνδρομών μελών του Τεχνικού 
Επιμελητήριου Ελλάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 1 του Ν. 19/1944 «Περί 
εξουσιοδοτήσεως του Υπουργού των Οικονομικών όπως 


προβαίνει εις τροποποιήσεις των φορολογικών συντελε¬ 
στών». 

2. Τις διατάξεις του άρθρου 35 του Π.Δ/τος 27.11/ 
14.12.1926 «Περί κωδικοποιήσεως των περί συστάσεως 
Τεχνικού Επιμελητηρίου της Ελλάδας κειμένων διατάξε¬ 
ων» (ΦΕΚ 430/Α71926) όπως αυτό τροποποιήθηκε με το 
άρθρο 4 του Α.Ν 912/1937. 

3. Την 1065956/863/Α 0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών (Καθορισμός αρμοδιοτήτων των Υφυπουργών 
Οικονομίας και Οικονομικών). 

4. Την Γ/7/34/03 απόφαση της Διοικούσας Επιτροπής 
του ΤΕΕ, την από 1.11.03 συνεδρίαση της Αντιπροσωπεί¬ 
ας καθώς και το 30761/25.11.03 έγγραφο του ΤΕΕ. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε από 1.1.2004 τις συνδρομές των μελών 
του Τεχνικού Επιμελητηρίου Ελλάδας ως ακολούθως: 

Α. Δικαίωμα εγγραφής που προβλέπεται από την παρ. 2 του 


άρθρου 35, του από 27.11/14.12.26 Π.Δ/τος 20,00 € 

Β. Ετήσιες συνδρομές Μελών: 

1) 1-5 χρόνια άσκησης επαγγέλματος 20,00 € 

2) 6-15 χρόνια άσκησης επαγγέλματος 55,00 € 

3) 16 χρόνια άσκησης και άνω 65,00 € 

Γ. Ετήσιες συνδρομές των Μελετητικών, Εργοληπτικών 

κλπ. Εταιρειών 
α. Μελετητικές 

1. Μελετητική Α’ τάξεως 50,00 € 

2. Μελετητική Β’ τάξεως 50,00 € 

3. Μελετητική Γ’ τάξεως 50,00 € 

4. Μελετητική Δ’ τάξεως 100,00 € 

5. Μελετητική Ε’ τάξεως 100,00 € 

β. Εργοληπτικές του Ν. 2940/2001 

1. Εργοληπτικές Εταιρείες Α1 κατηγορίας 55,00 € 

2. Εργοληπτικές Εταιρείες Α2 κατηγορίας 55,00 € 


3. Εργοληπτικές Εταιρείες 1ης κατηγορίας 55,00 € 

4. Εργοληπτικές Εταιρείες 2ης κατηγορίας 100,00 € 

5. Εργοληπτικές Εταιρείες 3ης κατηγορίας 500,00 € 

6. Εργοληπτικές Εταιρείες 4ης κατηγορίας 1.000,00 € 

7. Εργοληπτικές Εταιρείες 5ης κατηγορίας 1.500,00 € 

8. Εργοληπτικές Εταιρείες 6ης κατηγορίας 3.000,00 € 

9. Εργοληπτικές Εταιρείες 7ης κατηγορίας 6.000,00 € 

γ. Για όλες τις λοιπές Εταιρείες: 

1. Προσωπικές (Ο.Ε., Ε.Ε., Ε.Π.Ε.) Αστικές 

και λοιπές Εταιρείες 100,00 € 

2. Ανώνυμες Εταιρείες 200,00 € 

Δ. Οι οφειλόμενες συνδρομές προηγούμενων ετών που 

θα καταβληθούν μετά την 1.1.2004 θα πληρωθούν σύμ¬ 
φωνα με τις άνω νέες προσαρμοσμένες τιμές. 

Ε. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα,27 Ιανουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΝΙΚΟΣ ΦΑΡΜΑΚΗΣ Β. ΠΑΠΑΝΔΡΕΟΥ 

-♦- 

Αριθ. ΥΠΠΟ/ΔΟΕΠΥ/ΤΟΠΥΝΣ/15/3696 (2) 

Μεταβίβαση αρμοδιοτήτων του Υπουργού Πολιτισμού 
στις Περιφερειακές και Ειδικές Περιφερειακές Υπηρε¬ 
σίες αρμοδιότητας της Γ ενικής Διευθύνσεως Αρχαιο¬ 
τήτων και Πολιτιστικής Κληρονομιάς και Γ ενικής Διευ- 
θύνσεως Αναστήλωσης, Μουσείων και Τεχνικών Έρ¬ 
γων του Υπουργείου Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (ΦΕΚ Α' 
153). 

β) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚΑ' 107). 

γ) Του Π.Δ. 191/2003 «Περί Οργανισμού του Υπουργεί¬ 
ου Πολιτισμού» (ΦΕΚΑ' 146). 

δ) Του Π.Δ. 426/1990 «Σύσταση Γενικών Διευθύνσεων 
και Μονάδας Στρατηγικού Σχεδιασμού και ανάλυσης πο¬ 
λιτικής στο ΥΠ.ΠΟ.» (ΦΕΚΑ' 163), όπως τροποποιήθηκε 
με το άρθρο 19παρ. 14 του Ν. 2947/2001 «Θέματα Ολυ¬ 
μπιακής Φιλοξενείας, Έργων Ολυμπιακής Υποδομής και 
άλλες διατάξεις» (ΦΕΚ Α' 228). 

ε) Του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137), όπως τροποποιήθηκε 
μετηνπαράγραφοδτου άρθρου 7του Ν. 1943/1991 (ΦΕΚ 
Α' 50) και του άρθρου 29Α του ιδίου Νόμου που προστέ¬ 
θηκε με το άρθρο 27 του Ν. 2081/1992 (ΦΕΚ Α' 154) και 
αντικαταστάθηκε με το άρθρο 1 παρ. 2ατου Ν. 2469/1997 
(ΦΕΚΑ'38). 

2) Την ανάγκη διασφάλισης της εύρυθμης λειτουργίας 
των Υπηρεσιών του Υπουργείου Πολιτισμού (ΥΠ.ΠΟ.) και 
της ταχείας προώθησης των υποθέσεων. 

3) Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Στους Προϊσταμένους των Περιφερειακών και Ειδικών 
Περιφερειακών Υπηρεσιών του Υπουργείου Πολιτισμού 
μεταβιβάζονται οι ακόλουθες αρμοδιότητες, των περι¬ 
πτώσεων που δεν εμπίπτουν στην αρμοδιότητα των Κε¬ 
ντρικών Συμβουλίων (παράγραφος 5 του άρθρου 50 του 


Ν. 3028/02) και κατά λόγον αρμοδιότητας της κάθε υπη¬ 
ρεσίας σύμφωνα με τον Οργανισμό ως εξής: 

Α') Στους Προϊσταμένους των Εφορειών Προϊστορικών 
και Κλασικών Αρχαιοτήτων, των Εφορειών Βυζαντινών 
Αρχαιοτήτων, των Εφορειών Νεωτέρων Μνημείων καιτων 
Υπηρεσιών Νεωτέρων Μνημείων και Τεχνικών Έργων: 

1. Η χορήγηση άδειας για: α) την εγκατάσταση ή τη λει¬ 
τουργία βιοτεχνικής ή εμπορικής επιχείρησης, β) την το¬ 
ποθέτηση τηλεπικοινωνιακών ή άλλων εγκαταστάσεων, 
γ) την επιχείρηση οποιουδήποτε τεχνικού ή άλλου έργου 
ή εργασίας, δ) την οικοδομική δραστηριότητα μέχρι 400 
τ.μ. και μέχρι τριών ορόφων πλέον του ισογείου, πλησίον 
αρχαίου ή νεώτερου μνημείου, αρχαιολογικού χώρου ή 
ιστορικού τόπου, εφόσον κριθεί ότι οι ανωτέρω εγκατα¬ 
στάσεις κ.λπ. δεν επιφέρουν με άμεσο ή έμμεσο τρόπο 
καταστροφή, βλάβη, ρύπανση ή αλλοίωση της μορφής 
του μνημείου, του χώρου ή του τόπου (άρθρα 10, 12 
παρ.4, και άρθρο 16του Ν. 3028/02). 

2. Η χορήγηση άδειας για την άσκηση γεωργίας, κτηνο¬ 
τροφίας, Θήρας ή άλλων συναφών δραστηριοτήτων, κα¬ 
θώς και η οικοδομική δραστηριότητα στους χερσαίους 
αρχαιολογικούς χώρους και ιστορικούς τόπους που βρί¬ 
σκονται εκτός σχεδίου πόλεως, ή εκτός ορίων νομίμως 
υφισταμένων οικισμών (άρθρο 13, παρ. 1 του Ν. 3028/02 
σε συνδυασμό με το άρθρο 16 του αυτού Νόμου). 

3. Η χορήγηση άδειας α) για εκμετάλλευση λατομείου 
και πορισμό οικοδομικών υλικών εντός λατομικών περιο¬ 
χών και για τη διενέργεια μεταλλευτικών ερευνών (άρθρο 
10, παρ. 2 του Ν. 3028/02), β) για εκμετάλλευση λατομεί¬ 
ου ή μεταλλείου και πόρισμά οικοδομικών υλικών, όταν η 
απόσταση από μνημείο, αρχαιολογικό χώρο ή ιστορικό 
τόπο είναι μεγαλύτερη από δύο χιλιόμετρα (άρθρα 10, 
παρ. 2 και 12, παρ. 4 σε συνδυασμό με το άρθρο 16 του 
αυτού Νόμου). 

4. Η χορήγηση άδειας σε ενεργούς οικισμούς ή τμήμα¬ 
τά τους που αποτελούν αρχαιολογικούς χώρους ή ιστο¬ 
ρικούς τόπους, καθώς και σε μη ενεργούς οικισμούς ή 
τμήματά τους, που βρίσκονται εντός σχεδίου πόλεως ή 
των ορίων νομίμως υφισταμένων ενεργών οικισμών και 
αποτελούν αρχαιολογικούς χώρους ή ιστορικούς τό¬ 
πους, για α) την ανέγερση νέων κτισμάτων, εφόσον συνά- 
δουν από πλευράς όγκου, δομικών υλικών και λειτουρ¬ 
γίας με το χαρακτήρα του οικισμού, β) την αποκατάσταση 
ερειπωμένων κτισμάτων, εφόσον τεκμηριώνεται η αρχική 
τους μορφή, γ) την κατεδάφιση υφισταμένων κτισμάτων, 
εφόσον δεν αλλοιώνεται ο χαρακτήρας του συνόλου ή 
έχουν χαρακτηρισθεί ετοιμόρροπα κατά τις διατάξειςτου 
άρθρου 41 του Ν. 3028/02, δ) την εκτέλεση οποιουδήπο- 
τε έργου στα υφιστάμενα κτίσματα, στους ιδιωτικούς 
ακάλυπτους χώρους και τους κοινόχρηστους χώρους, 
λαμβανομένου πάντα υπόψη του χαρακτήρα του οικι¬ 
σμού, ως αρχαιολογικού χώρου ή ιστορικού τόπου, ε) τη 
χρήση κτίσματος ή των ελεύθερων χώρων του, εφόσον 
εναρμονίζεται με το χαρακτήρα και τη δομή τους (άρθρο 
14, παρ. 1 και 2 και άρθρο 16του Ν. 3028/02). 

5. Η έγκριση κάθε εργασίας, επέμβασης ή αλλαγής χρή¬ 
σης σε ακίνητα μνημεία (άρθρο 10, παρ. 4 του Ν. 
3028/02). 

6. Η διακοπή εργασιών που εκτελούνται σε ακίνητο μνη¬ 
μείο ή το περιβάλλον του κατά παράβαση των διατάξεων 
της παραγράφου 5 του άρθρου 10 του Ν.3028/02. 

7. Η λήψη των αναγκαίων μέτρων συντήρησης ή στερέ¬ 
ωσης και εν γένει προστασίας ετοιμόρροπου ακινήτου 

μνημείου και η δυνατότητα καταλογισμού του συνόλου ή 
μέρουςτης σχετικής δαπάνης σε βάρος των υποχρεών σε 
περίπτωση αδράνειας ή καθυστέρησης αυτών να προ- 
βούν στην εκτέλεση των ανωτέρω εργασιών, καθώς και 
στην περίπτωση που αυτές κρίνονται ανεπαρκείς (άρθρο 
11,παρ.2τουΝ. 3028/02). 

8. Η εκτέλεση επειγουσών εργασιών συντήρησης, στε¬ 
ρέωσης και προστασίας ακινήτων μνημείων, ιδιαιτέρως 
σε περιπτώσεις ετοιμορροπίας (άρθρο 40, παρ. 2 και άρ¬ 
θρο 41, παρ. 3 του Ν. 3028/02). 

9. α) Η εκπόνηση μελετών και η εκτέλεση αρχαιολογι¬ 
κών έργων που περιλαμβάνονται στο εγκεκριμένο από το 
Κ.Α.Σ. ή το Κ.Σ.Ν.Μ. πρόγραμμα δράσης των Υπηρεσιών 
(άρθρα 37, 40, παρ. 1 και 43, παρ. 1 του Ν. 3028/02). 

β) Η εκτέλεση εργασιών μεταφοράς ή μετακίνησης ακι¬ 
νήτου μνημείου ή απόσπασης γλυπτικών, ζωγραφικών, 
ψηφιδωτών, διακοσμητικών ή άλλων στοιχείων ακινήτου 
επίσης μνημείου, εφόσον έχει εκδοθεί σχετική εγκριτική 
απόφαση, ή η εκτέλεση των εργασιών αυτών χωρίς υπαί¬ 
τια καθυστέρηση και χωρίς άλλη διατύπωση, εάν παρί- 
σταται επείγουσα ανάγκη (άρθρο 42 του Ν. 3028/02). 

γ) Η εκτέλεση επειγουσών εργασιών συντήρησης, στε¬ 
ρέωσης και προστασίας ετοιμόρροπων μνημείων (άρθρα 
40 παρ. 2, 41 παρ. 3, 43 παρ. 2). 

10. Η έκδοση σημάτων και πρωτοκόλλων, με τα οποία 
διαπιστώνεται η πλήρωση των προϋποθέσεων, από τις 
οποίες απορρέουν έννομες συνέπειες, σύμφωνα με την 
διάταξη της παρ. 14 του άρθρου 73 του Ν. 3028/02. 

11. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε ακίνητου μνημείου (άρθρο 4 
παρ. 2τουΝ. 3028/02). 

12. Η διαπίστωση εάν συντρέχει λόγος και η έγκριση κα¬ 
ταβολής αποζημίωσης ιδιοκτητών για προσωρινή στέρη¬ 
ση ή περιορισμό χρήσης ακινήτου, που επιβάλλεται για 
την προστασία αρχαιολογικών χώρων, μνημείων ή ιστορι¬ 
κών τόπων, εφόσον το ποσόν αυτής δεν υπερβαίνει τα 
3.000 ευρώ κατ’ έτος (άρθρο 9 παρ. 4, άρθρο 19 και άρ¬ 
θρο 36 παρ. 16 σε συνδυασμό με το άρθρο 16 του Ν. 
3028/02). 

13. Η επιβολή στον ιδιοκτήτη ακινήτου της υποχρέωσης 
να επιτρέψει την υπό όρους επίσκεψη αρχαίου ή νεωτέ- 
ρου μνημείου που διατηρείται εντός της ιδιοκτησίας του, 
καθώς και τη φωτογράφηση και μελέτη αυτού (άρθρο 9, 
παρ. 3 και άρθρο 11 του Ν. 3028/02). 

14. Η χορήγηση άδειας ελεύθερης επίσκεψης μουσείων 
και αρχαιολογικών χώρων σε όσους έχουν το προς τούτο 
δικαίωμα, σύμφωνα με τις οικίες διατάξεις που ισχύουν 
κάθε φορά (άρθρο 46, παρ. 1 του Ν. 3028/02 και άρθρο 9 
του Ν. 736/1977). 

15. Όλες οι ενέργειες που είναι απαραίτητες για τη φύ¬ 
λαξη και τη συντήρηση κινητών μνημείων, που ευρίσκο- 
νται στην κατοχή ή την κυριότητα τρίτων (άρθρο 27 του Ν. 
3028/02). 

16. Η μέριμνα για την τήρηση των διαδικασιών εισαγω¬ 
γής πολιτιστικών αγαθών (πληντης Περιφέρειας Αττικής 
με την επιφύλαξη της παραγράφου Ζ' περίπτωση 5). (άρ¬ 
θρο 33 Ν. 3028/02). 

17. Η μέριμνα για την τήρηση των διαδικασιών εξαγω¬ 
γής μνημείων, (πληντης Περιφέρειας Αττικής, που η αρ¬ 
μοδιότητα ανήκει στην Εφορεία Αρχαιοπωλείων), εφόσον 
έχει εκδοθεί η σχετική άδεια και εκτός των περιπτώσεων 
της παρ. 11 του άρθρου 34 του Ν. 3028/02 (άρθρο 34 του 
Ν. 3028/02). 


18. Η χορήγηση αδείας φωτογραφήσεως, κινηματο¬ 
γραφήσεις και βιντεοσκοπήσεις σε μεμονωμένα μνη¬ 
μεία, αρχαιολογικούς χώρους, ιστορικούς τόπους και 
μουσεία που ανήκουν στο Δημόσιο (άρθρο 46 του Ν. 
3028/02). 

19. Η χορήγηση αδείας για την παραγωγή, αναπαρα¬ 
γωγή και διάδοση στο κοινό για άμεσο ή έμμεσο οικονο¬ 
μικό ή εμπορικό σκοπό, εκμαγείων, αντιγράφων ή απεικο¬ 
νίσεων μνημείων, που ανήκουν στο Δημόσιο, είτε ακινή¬ 
των που βρίσκονται σε αρχαιολογικούς χώρους και 
ιστορικούς τόπους ή είναι μεμονωμένα, είτε κινητών που 
βρίσκονται σε μουσεία ή συλλογές του Δημοσίου με οποι- 
ονδήποτε τρόπο και μέσο (άρθρο 46, παρ. 4 του Ν. 
3028/02). 

20. Οι εγκρίσεις μετακινήσεως εκτός έδρας του υφι¬ 
στάμενου προσωπικού της Διευθύνσεως εντός των γεω¬ 
γραφικών ορίων της περιφέρειας αρμοδιότητάς τους 
(Π.Δ. 191/2003). 

21. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδια η Υπηρεσία τους και 
η διαβίβαση στις αρμόδιες Διευθύνσεις της Κ.Υ. του 
ΥΠ.ΠΟ. θεμάτων, για τα οποία είναι αρμόδιο να γνωμοδο- 
τήσειτο Κεντρικό Αρχαιολογικό Συμβούλιο ή το Κεντρικό 
Συμβούλιο Νεωτέρων Μνημείων (άρθρα49, παρ. 2 και50, 
παρ. 5 του Ν. 3028/02). 

Β') Στους Προϊσταμένους των Εφορειών Προϊστορικών 
και Κλασικών Αρχαιοτήτων και των Εφορειών Βυζαντινών 
Αρχαιοτήτων, μεταβιβάζονται επιπλέον οι αρμοδιότητες: 

1. Η εκτέλεση παντός έργου για την επισκευή, συντή¬ 
ρηση, βελτίωση των εγκαταστάσεων ή διαμόρφωση του 
κτηρίου ή του περιβάλλοντος χώρου μουσείων, αρχαιο¬ 
λογικών συλλογών ή αποθηκών και κάθε κτηρίου εν γένει 
που υπάγεται στην αρμοδιότητα της Γ ενικής Διεύθυνσης 
Αρχαιοτήτων και Πολιτιστικής Κληρονομιάς, μέχρι προϋ¬ 
πολογισμού ποσού 15.000 ευρώ (χωρίς το Φ.Π.Α.) και χω¬ 
ρίς να προκαλείται αλλοίωση της μορφής τους. Για έργα 
προϋπολογισμού δαπάνης άνω των 15.000 ευρώ (χωρίς 
το Φ.Π.Α), η εκτέλεση θα πραγματοποιείται έπειτα από με¬ 
λέτη που θα εγκρίνεται από την αρμόδια Διεύθυνση της 
Κ.Υ. του ΥΠ.ΠΟ. 

2. Η παραλαβή δηλώσεων για την ανακάλυψη ή εύρεση 
ακινήτου αρχαίου, η εξέταση, καταγραφή, αξιολόγηση 
και λήψη μέτρων προστασίας τούτου, στα οποία συμπε- 
ριλαμβάνεται και η διακοπή των εκτελουμένων έργων ή 
εργασιών στο ακίνητο όπου το αρχαίο αυτό ανακαλύφθη¬ 
κε ή βρισκόταν (άρθρο 8, παρ. 1 και 2του Ν. 3028/02). 

3. Η παραλαβή δηλώσεων για την ανακάλυψη, εύρεση ή 
περιέλευση σε πρόσωπο, κινητού αρχαίου (άρθρο 24, 
παρ. 1 και2τουΝ.3028/02).Ωσαύτως καιηπαραλαβή δη¬ 
λώσεων και χορήγηση αδείας κατάταπροβλεπόμενα από 
το άρθρο 73, παρ. 3-4του Ν. 3028/02. 

4. α) Η έκδοση αποφάσεων για τη διενέργεια διερευνη¬ 
τικής ή σωστικής ανασκαφής, τη συντήρηση και τη φύλα¬ 
ξη των ευρημάτων (άρθρο 9, παρ. 1 και άρθρο 37, παρ. 1- 
3τουΝ. 3028/02). 

β) Η χορήγηση άδειας για την πρόσβαση ειδικών επι¬ 
στημόνων στο χώρο σωστικής ανασκαφής (άρθρο 37, 
παρ. 4του Ν. 3028/02). 

γ) Η έκδοση απόφασης για τη χρηματοδότηση σωστι¬ 
κής ανασκαφής από τον κύριο του έργου (άρθρο 37, παρ. 
6, εδάφιο 4του Ν. 3028/02). 

δ) Η έκδοση απόφασης για τη διατήρηση ή μη αρχαίου 
(άρθρο 9, παρ. 1 του Ν. 3028/02). 

5. Η χορήγηση άδειας εκτέλεσης εκσκαφών από απόψε- 
ως αρχαιολογικού νόμου για ανεύρεση μη αρχαιολογικών 
θησαυρών (άρθρο 10 του Ν. 3028/02 και Ν. 6133/1934). 

6. Η χορήγηση έγκρισης για τη μεταφορά κινητών μνη¬ 
μείων εντός της περιφέρειας τους για τη συντήρηση ή έκ¬ 
θεσή τους, ή από τις ανασκαφές σε κρατικά μουσεία, συλ¬ 
λογές ή αρχαιολογικές αποθήκες (άρθρο 36, παρ. 10 του 
Ν. 3028/02). 

7. Η χορήγηση άδειας σε ειδικούς επιστήμονες για την 
πρόσβαση σε αρχαιολογικούς χώρους, μνημεία, ή ιστορι¬ 
κούς τόπους, ή σε κινητά μνημεία που ευρίσκονται σε δη¬ 
μόσια μουσεία, συλλογές, ή αποθήκες, ή στην κατοχή 
ιδιωτών ή νομικών προσώπων, με σκοπό τη φωτογράφη¬ 
ση, τη μελέτη, ή τη δημοσίευση τους, εφόσον συντρέχουν 
οι νόμιμες προς τούτο προϋποθέσεις (άρθρα 11 παρ. 3, 
29 παρ. 1 και 46 παρ. 3 του Ν. 3028/02). 

8. Η απόφαση για τη χορήγηση αμοιβής σε αυτόν που 
προέβη στη δήλωση αρχαίου, που περιέρχεται στο Δημό¬ 
σιο, ή στην υπόδειξη τόπου, όπου βρίσκονται άγνωστα 
στην Υπηρεσία κινητά αρχαία, εφόσον η χρηματική τους 
αξία δεν υπερβαίνει το ποσό των 1500 ευρώ, όπως εκά- 
στοτε αναπροσαρμοζόμενο ισχύει (άρθρα 24 παρ. 3 και 4 
του Ν. 3028/02). 

9. Η έκδοση απόφασης για κινητά αρχαία της παρ. 5 του 
άρθρου 23του Ν. 3028/02. 

10. Η τήρηση των διαδικασιών μεταβίβασης της κατο¬ 
χής ή της κυριότητας κινητών μνημείων, που ανήκουν σε 
φυσικά πρόσωπα (άρθρο 28του Ν. 3028/02). 

11. Η χορήγηση βεβαίωσης ότι αγαθά που προορίζο¬ 
νται για εξαγωγή από την ελληνική επικράτεια δεν είναι 
μνημεία. Προκειμένου περί εκμαγείων ή αντιγράφων αρ¬ 
χαίων, η ανωτέρω άδεια χορηγείται μετά από γνωμάτευ¬ 
ση του προϊσταμένου του κατά περίπτωση αρμόδιου 
Μουσείου (άρθρο 34 του Ν. 3028/02 και άρθρο 10 παρ. 2 
του Π.Δ. 941/1977). 

12. Η εξαγωγή μνημείων που πιστοποιείται ότι έχουν ει- 
σαχθεί προσωρινά στη Χώρα και βρίσκονται νομίμως στη 
κατοχή ή την κυριότητα του ενδιαφερομένου (άρθρο 34, 
παρ. 5του Ν. 3028/02). 

13. Η χορήγηση άδειας για τη χρήση ανιχνευτών μετάλ¬ 
λου ή άλλων οργάνων διασκόπησης προς διερεύνηση του 
υπεδάφους (άρθρο 38, παρ. 2 του Ν. 3028/02). 

14.0 ορισμός επόπτου αρχαιολογικής έρευνας πεδίου, 
ανασκαφής, επιφανειακής ή άλλης μορφής επιφανειακής 
έρευνας (άρθρο 36 παρ. 7). 

Γ') Στους Προϊσταμένους των Εφορειών Βυζαντινών 
Αρχαιοτήτων, μεταβιβάζονται επιπλέον οι αρμοδιότητες: 

1. Η μέριμνα για τη λειτουργία των εκκλησιαστικών μου¬ 
σείων (άρθρο 45του Ν. 3028/02 και άρθρο 6 παρ. 5 του Ν. 
2557/97). 

2. Η εξέταση εκκλησιαστικών και θρησκευτικού χαρα¬ 
κτήρα εν γένει ακινήτων υπό χαρακτηρισμό (άρθρο 6 παρ. 
6τουΝ. 3028/02). 

3. Όλες οι κατά την παρούσα απόφαση μεταβιβαζόμε¬ 
νες αρμοδιότητες που αφορούν νεώτερα εκκλησιαστικά 
ή θρησκευτικού χαρακτήρα εν γένει μνημεία. 

4. Όλες οι ενέργειες που προβλέπονται από τις διατά¬ 
ξεις του άρθρου 22 σχετικά με την κατάσχεση (αναγκα¬ 
στική ή συντηρητική) κινητών μνημείων μεταγενέστερων 
του 1453 και έως το 1830 (άρθρο 22 του Ν. 3028/02). 

Δ') Στους Προϊσταμένους των Εφορειών Νεοτέρων 
Μνημείων και των Υπηρεσιών Νεωτέρων Μνημείων και Τε¬ 
χνικών Έργων μεταβιβάζονται επιπλέον οι αρμοδιότητες: 


1. Η εισήγηση για το χαρακτηρισμό νεωτέρων ακινήτων 
μνημείων (άρθρο 6του Ν. 3028/02). 

2. Η εισήγηση για το χαρακτηρισμό ιστορικώντόπων με¬ 
ταγενεστέρων του 1830 (άρθρο 16 σε συνδυασμό με τα 
άρθρα 12, 13, 14 και 15 του Ν 3028/02). 

3. Η εισήγηση για το χαρακτηρισμό νεοτέρων κινητών 
μνημείων (άρθρο 20του Ν. 3028/02). 

4. Όλες οι ενέργειες που προβλέπονται από τις διατά¬ 
ξεις του άρθρου 22 σχετικά με την κατάσχεση (αναγκα¬ 
στική ή συντηρητική) μεταγενέστερων του 1830 κινητών 
μνημείων (άρθρο 22του Ν. 3028/02). 

Ε') Στον Προϊστάμενο της Εφορείας Εναλίων Αρχαιοτή¬ 
των, πέραν από τις αρμοδιότητες υπό την πιο πάνω ένδει¬ 
ξη Α' και Β', που εφαρμόζονται αναλόγως, εάν πρόκειται 
περί μνημείων, αρχαιολογικών χώρων και ιστορικών τό¬ 
πων ευρισκομένων στη θάλασσα ή σε λίμνες ή στους πο¬ 
ταμούς, μεταβιβάζονται επιπλέον οι αρμοδιότητες: 

1. Η χορήγηση άδειας για την αλιεία, την αγκυροβολιά 
και την υποβρύχια δραστηριότητα με αναπνευστικές συ¬ 
σκευές στους ενάλιους αρχαιολογικούς χώρους και ιστο¬ 
ρικούς τόπους (άρθρο 15, παρ. 1 του Ν. 3028/02). 

2. Η χορήγηση άδειας για τη χρήση οργάνων διασκόπη- 
σης προς διερεύνηση του βυθού ή του πυθμένα (άρθρο 
15, παρ. 3 του Ν. 3028/02). 

3. Η χορήγηση άδειας για την εκτέλεση λιμενικών έργων 
(άρθρο 15παρ. 5του Ν. 3028/02). Εάν όμως το έργο πρό¬ 
κειται να επιχειρηθεί πλησίον χερσαίου μνημείου ή πλη¬ 
σίον είτε εντός χερσαίου αρχαιολογικού χώρου ή ιστορι¬ 
κού τόπου, η άδεια χορηγείται από τον Υπουργό, με γνώ¬ 
μη του Κεντρικού Αρχαιολογικού Συμβουλίου. 

ΣΤ') Στους Προϊσταμένους των Εφορειών Παλαιοαν¬ 
θρωπολογίας- Σπηλαιολογίας μεταβιβάζονται επιπλέον 
οι αρμοδιότητες υπό την πιο πάνω ένδειξη Α' και Β', που 
εφαρμόζονται αναλόγως, καθώς και εκείνες του Ε', εάν 
πρόκειται περί σπηλαίων με υποβρύχιες εντός αυτών αρ¬ 
χαιότητες, καθώς και εάν πρόκειται περί σπηλαίων και πα¬ 
λαιοντολογικών καταλοίπων κατά την έννοια του εδαφ. 
αα) της παρ. β'του άρθρου 2 του Ν. 3028/2002. 

Ζ') Στον Προϊστάμενο της Εφορείας Αρχαιοπωλείων και 
Ιδιωτικών Συλλογών, πέραν της αρμοδιότητας υπό την 
πιο πάνω ένδειξη Α10, Α14.Α15, Α18, Α21, Β1, Β3, Β6, Β7, 
Β8, Β9, Β10, Β11, Β12του Ν. 3028/02 μεταβιβάζονται επι¬ 
πλέον οι αρμοδιότητες: 

1. Η χορήγηση άδειας σε ειδικούς επιστήμονες για τη 
φωτογράφηση και μελέτη μνημείων που ανήκουν σε ιδιω¬ 
τικές συλλογές (άρθρο 31, παρ. 7του Ν. 3028/02). 

2. Η μέριμνα για την τήρηση των υποχρεώσεων από κα¬ 
τόχους συλλέκτες και αρχαιοπώλες, σύμφωνα με την κεί¬ 
μενη νομοθεσία (άρθρα 31 και 32του Ν. 3028/02). 

3. Η έγκριση διοργάνωσης δημοπρασιών ή άλλων ανά¬ 
λογων δραστηριοτήτων (άρθρο 32, παρ. 8 του Ν. 
3028/02). 

4. Η μέριμνα για τηντήρηση των διαδικασιών εισαγωγής 
πολιτιστικών αγαθών εντός της Περιφέρειας Αττικής (άρ¬ 
θρο 33 Ν. 3028/02). 

5. Η αρμοδιότητα υπό την ένδειξη Α 17, για τις περιπτώ¬ 
σεις που συναντιόνται εντός της Περιφέρειας Αττικής, 
πλην των περιπτώσεων της παρ. 11 του άρθρου 34 του Ν. 
3028/02 (άρθρο 34του Ν. 3028/02). 

6. Η αρωγή προς κατόχους ή συλλέκτες για την ανεύ¬ 
ρεση και διεκδίκηση κινητών μνημείων (άρθρο 30 του Ν. 
3028/02). 

Η') Στον Προϊστάμενο της Υπηρεσίας Τεχνικών Έργων 
Κεντρικής Μακεδονίας μεταβιβάζονται οι αρμοδιότητες 
υπό την ένδειξη Α9, Α10, Α20 και Α21. 

Θ') Στους Προϊσταμένους του Εθνικού Αρχαιολογικού 
Μουσείου, του Αρχαιολογικού Μουσείου Θεσσαλονίκης, 
του Αρχαιολογικού Μουσείου Ηρακλείου, του Επιγραφι¬ 
κού Μουσείου,του Νομισματικού Μουσείου,του Βυζαντι¬ 
νού και Χριστιανικού Μουσείου, του Μουσείου Βυζαντι¬ 
νού Πολιτισμού και του Μουσείου Ασιατικής Τέχνης με¬ 
ταβιβάζονται οι αρμοδιότητες υπό την ένδειξη Α14, Α18, 
Α19, Α21, Β1, Β7 και Β11. 

Γ) Στους Προϊσταμένους των Αρχαιολογικών Ινστιτού¬ 
των μεταβιβάζονται οι αρμοδιότητες υπό την ένδειξη Α20 
και Α21. 

Άρθρο 2 

Όπου γνωμοδοτούν για τα ανωτέρω θέματα το Κεντρι¬ 
κό Αρχαιολογικό Συμβούλιο ή το Κεντρικό Συμβούλιο Νε- 
ωτέρων Μνημείων, η αρμοδιότητα εκδόσεως των σχετι¬ 
κών διοικητικών πράξεων παραμένει στην Κεντρική Υπη¬ 
ρεσία του ΥΠ.ΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2004 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 
-♦- 

Αριθ. 511115/02/2004 (3) 

Καθιέρωση υπερωριακής εργασίας μονίμων πολιτικών 
υπαλλήλων Υπουργείου Εμπορικής Ναυτιλίας για το 
χρονικό διάστημα από 1.1.2004 έως 31.12.2004. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16του Ν. 3205/2003 (ΦΕΚ 
297 Α'/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ 
.και άλλες συναφείς διατάξεις». 

2. Την 2/72757/0022/31.12.2003 εγκύκλιο Υπουργείου 
Οικονομίας και Οικονομικών/ΓΛΚ. 

3. Τις υπηρεσιακές ανάγκες του Υ.Ε.Ν. που θα καλυ¬ 
φθούν με υπερωριακή εργασία, αποφασίζουμε: 

1. Την έγκριση πραγματοποίησης υπερωριακής εργα¬ 
σίας, με αμοιβή, από το μόνιμο προσωπικό που υπηρετεί 
στο Υπουργείο Εμπορικής Ναυτιλίας, για το χρονικό διά¬ 
στημα από 1.1.2004 έως 31.12.2004, ως εξής: 

I.- ΚΕΝΤΡΙΚΗ ΥΠΗΡΕΣΙΑ ΥΠΟΥΡΓΕΙΟΥ ΕΜΠΟΡΙΚΗΣ 
ΝΑΥΤΙΛΙΑΣ: 

Α. Για διακόσιους (200) μονίμους πολιτικούς υπαλλή¬ 
λους της Κεντρικής Υπηρεσίας ΥΕΝ, πέντε χιλιάδες οκτα¬ 
κόσιες (5.800) ώρες συνολικά, για το έτος 2004 (1 Ιανου¬ 
άριου - 31 Δεκεμβρίου 2004), ως ακολούθως: 

α) Γ ια τους υπαλλήλους της Διεύθυνσης Οικονομικών 
Υπηρεσιών χίλιες (1.000) ώρες συνολικά, για την αντιμε¬ 
τώπιση αναγκών σύνταξης και εκτέλεσης του Τακτικού 
Προϋπολογισμού και του Προγράμματος Δημοσίων 
Επενδύσεων ΥΕΝ, για την αναβάθμιση και επέκταση με 
νέα προγράμματα λογισμικού μισθοδοσίας των πολιτικών 
υπαλλήλων ΥΕΝ. 

β) Για τους υπαλλήλους της Διεύθυνσης Προμηθειών 
και Κτιριακών Εγκαταστάσεων, χίλιες διακόσιες (1.200) 


ώρες συνολικά, για την υλοποίηση των πέραν του προϋ¬ 
πολογισμού ΥΕΝ προμηθειών, του Κεφαλαίου Ναυτικής 
Εκπαίδευσης, Επιθεώρησης, Πλοηγικής Υπηρεσίας και 
Λιμενικής Αστυνομίας, τη συμμετοχή σε επιτροπές Προ¬ 
μηθειών του Υπουργείου Ανάπτυξης εκτός κανονικού 
ωραρίου, την άμεση προώθηση των πρόσθετων κτιριολο- 
γικών εργασιών στα Λιμεναρχεία ενόψη των Ολυμπιακών 
αγώνων. 

γ) Γιατους υπαλλήλουςτηςΔιεύθυνσης Πολιτικού Προ¬ 
σωπικού (ΔΠΠ) χίλιες διακόσιες (1.200) ώρες συνολικά, 
για την αντιμετώπιση αναγκών διενέργειας προσλήψεων 
προσωπικού στο ΥΕΝ, τις εκπαιδευτικές μονάδες, τους 
πλοηγικούς σταθμούς και τη Γενική Γραμματεία Λιμένων 
και Λιμενικής Πολιτικής που εξαιρούνται από το Ν. 
2190/94, τη συμμετοχή στις διαδικασίες συλλογικών δια¬ 
πραγματεύσεων, την επεξεργασία των Γενικών Κανονι¬ 
σμών Προσωπικού και Κανονισμών Εσωτερικής Οργάνω¬ 
σης και Λειτουργίας των εποπτευομένων από το ΥΕΝ 
Ανωνύμων Εταιρειών, την κατάταξη του συνόλου του μό¬ 
νιμου πολιτικού προσωπικού του Υπουργείου σύμφωνα 
με τις διατάξεις του νέου μισθολογίου, καθώς και άλλες 
επείγουσες και επιτακτικές υπηρεσιακές ανάγκες που θα 
προκύψουν και δεν μπορούν να αντιμετωπισθούν μέσα 
στο κανονικό ωράριο εργασίας. 

δ) Για τους υπαλλήλους της Διεύθυνσης Υποστήριξης 
Ασφαλιστικών Οργανισμών (ΔΥΑΣΟ) διακόσιες (200) 
ώρες συνολικά, για περιπτώσεις απασχόλησης του προ¬ 
σωπικού πέραν του κανονικού ωραρίου για την αντιμετώ¬ 
πιση θεμάτων ΝΑΤ, Οίκου Ναύτου και λοιπών εποπτευο¬ 
μένων από τη Διεύθυνση Οργανισμών. 

ε) Γ ια τους υπαλλήλους της Διεύθυνσης Οργάνωσης 
και Ποιότητας Υπηρεσιών (ΔΟΠΥ) διακόσιες (200) ώρες 
συνολικά, για την άμεση προώθηση των διαδικασιών συ¬ 
μπλήρωσης και βελτίωσης των οργανικών διατάξεων ΥΕΝ 
και των κανονιστικών πράξεων και Προεδρικών διαταγμά¬ 
των που προωθούνται από όλες τις υπηρεσίες του ΥΕΝ. 

στ) Γ ια τους υπαλλήλους της Διεύθυνσης Πληροφορι¬ 
κής και Νέων Τεχνολογιών (ΔΠΝΤ) εννιακόσιες (900) 
ώρες συνολικά, για την εισαγωγή και επεξεργασία στοι¬ 
χείων για τη μισθοδοσία του προσωπικού ΥΕΝ και την 
αναβάθμιση και επέκταση με νέα προγράμματα λογισμι¬ 
κού μισθοδοσίας πολιτικών υπαλλήλων ΥΕΝ και μηχανο¬ 
γραφική επεξεργασία πάσης φύσεως αποδοχών, καθώς 
και την ολοκλήρωση και ενεργοποίηση του ολοκληρωμέ¬ 
νου πληροφοριακού συστήματος βάσης πλοίων-ναυτι- 
κών. 

ζ) Γ ια τους υπαλλήλους της Διεύθυνσης Ασφάλειας 
Ναυσιπλοΐας (ΔΑΝ) διακόσιες (200) ώρες συνολικά για 
ημερήσια εργασία Κυριακών και εξαιρέσιμων ημερών, για 
την αποζημίωση της πέραν της πενθημέρου εργασίας 
απασχόλησης τους ως χειριστές του Ραδιοτηλεπικοινω- 
νιακού δικτύου ΥΕΝ και των παρακτίων σταθμών ασυρμά¬ 
του με στόχο την ασφαλή διακίνηση των πλοίων εντός και 
εκτός του ελληνικού θαλάσσιου χώρου. 

η) Γ ια τους υπαλλήλους της Διεύθυνσης Προστασίας 
Θαλασσίου Περιβάλλοντος (ΔΠΘΠ) τετρακόσιες (400) 
ώρες συνολικά για το χειρισμό θεμάτων αντιμετώπισης 
περιστατικών θαλάσσιας ρύπανσης άμεσα χωρίς καθυ¬ 
στερήσεις και χρονικό περιορισμό, οποτεδήποτε τούτο 
απαιτηθεί και την προώθηση των απαιτούμενων για το 
σκοπό αυτό ρυθμίσεων. 

θ) Γιατους υπαλλήλους του Τμήματος Θαλασσίου Του¬ 
ρισμού της Διεύθυνσης Θαλασσίων Συγκοινωνιών (ΔΘΣ) 
διακόσιες (200) ώρες συνολικά απογευματινή υπερωρια- 
κή εργασία, για την άμεση και έγκαιρη χορήγηση των κατ’ 
εξαίρεση εγκρίσεων για εκτέλεση περιηγητικών ταξιδιών, 
επαγγελματικών αδειών για πραγματοποίηση προκαθο¬ 
ρισμένων ναύλων και διαπιστωτικών πράξεων παύσης 
ισχύος της επαγγελματικής αδείας για την αυθημερόν κα¬ 
ταβολή Φ.Π.Α. 

ι) Για τους υπαλλήλους του Τμήματος Αποδεικτικών 
Ναυτικής Ικανότητας της Διεύθυνσης Εκπαίδευσης Ναυ¬ 
τικών (ΔΕΚΝ) τετρακόσιες (400) ώρες συνολικά απογευ¬ 
ματινή υπερωριακή εργασία για τη διαδικασία αντικατά¬ 
στασης αποδεικτικών ναυτικής ικανότητας με νέο κατάλ¬ 
ληλο πιστοποιητικό το οποίο να πληροί τις προϋποθέσεις 
της Διεθνούς Σύμβασης 3.Τ.Θ.νν., εντός των οριζομένων 
προθεσμιών που ήδη γίνονται πιεστικές. 

ια) Για τους υπαλλήλους του Τμήματος Αναγνώρισης 
Θαλάσσιας Υπηρεσίας της Διεύθυνσης Ναυτικής Εργα¬ 
σίας (ΔΝΕΡ) τριακόσιες (300) ώρες συνολικά απογευμα¬ 
τινή υπερωριακή εργασία, για την προώθηση και απο¬ 
συμφόρηση των συσσωρευμένων φακέλων προς συντα- 
ξιοδότηση ναυτικών, για την ολοκλήρωση των οποίων 
απαιτείται ο έλεγχος θαλάσσιας υπηρεσίας μεγάλου 
αριθμού ναυτικών μηνιαίως, για την επίτευξη του στόχου 
μείωσης του χρόνου συνταξιοδότησης των ναυτικών. 

II. ΚΕΝΤΡΟ ΕΠΙΜΟΡΦΩΣΗΣ ΣΤΕΛΕΧΩΝ ΕΜΠΟΡΙΚΟΥ 
Ν ΑΥΤΙ ΚΟΥ (ΚΕΣΕΝ/Π) 

Επίσης εγκρίνεται σε βάρος του Κεφαλαίου Ναυτικής 
Εκπαίδευσης (ΚΝΕ) απογευματινή υπερωριακή απασχό¬ 
ληση εξακοσίων (600) ωρών συνολικά για τρεις (03) μόνι¬ 
μους υπαλλήλους ΥΕΝ που υπηρετούν στο ΚΕΣΕΝ/Πλοι- 
άρχων για την υποβοήθηση της λειτουργίας των ειδικών 
σχολείων ΒΒΜ-ΒΜ5 ΑΒΡΑ και ΝΗΟ. 

III. ΠΕΡΙΦΕΡΕΙΑΚΟΙ ΣΤΑΘΜΟΙ ΚΑΤΑΠΟΛΕΜΗΣΗΣ ΤΗΣ 
ΡΥΠΑΝΣΗΣ (Π.Σ.Κ.Ρ): 

α) Π.Σ.Κ.Ρ. / ΘΕΣΣΑΛΟΝΙΚΗΣ 

Για έναν (01) μόνιμο υπάλληλο εκατό δέκα (100) ώρες 
συνολικάγια απογευματινή καιτριάντα (30) ώρεςγιαημε- 
ρήσια εργασία Κυριακών και εξαιρέσιμων. 

β) Π.Σ.Κ.Ρ./ΠΕΙΡΑΙΑ 

Για δύο (02) μόνιμους υπαλλήλους διακόσιες (200) 
ώρες συνολικά για απογευματινή και σαράντα (40) ώρες 
για ημερήσια εργασία Κυριακών και εξαιρέσιμων. 

γ) Π.Σ.Κ.Ρ./ΚΑΒΑΛΑΣ 

Για δύο (02) μόνιμους υπαλλήλους εκατόν ογδόντα 
(180) ώρες συνολικάγια απογευματινή εργασία. 

δ) Π.Σ.Κ.Ρ./ΠΑΤΡΑΣ 

Για τρεις (03) μόνιμους υπαλλήλους τριακόσιες είκοσι 
(320) ώρες για απογευματινή και ογδόντα (80) ώρες για 
ημερήσια εργασία Κυριακών και εξαιρέσιμων συνολικά. 

ε) Π.Σ.Κ.Ρ./ΕΛΕΥΣΙΝΑΣ 

Για έναν (01) μόνιμο υπάλληλο εκατόν εξήντα (160) 
ώρες για απογευματινή και εξήντα (60) ώρες για ημερή¬ 
σια εργασία Κυριακών και εξαιρέσιμων συνολικά. 

Όσον αφορά το προαναφερόμενο προσωπικό, κρίνεται 
απολύτως αναγκαία η έγκριση υπερωριακής απασχόλη¬ 
σης δεδομένου, ότι παρίσταται πολλές φορές ανάγκη 


απασχόλησής του εκτάκτως εκτός ωραρίου εργασίας για 
την αντιμετώπιση αιφνίδιων περιστατικών θαλάσσιας ρύ¬ 
πανσης, καθόσον η προσπάθεια καταπολέμησής της 
απαιτεί συνεχή εργασία και πέραν του κανονικού ωραρί¬ 
ου, αλλά και τις Κυριακές και εξαιρέσιμες ημέρες. 

III. ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ (ΑΕΝ): 

α) ΑΕΝ/ΑΣΠΡΟΠΥΡΓΟΥ 

Γ ια έναν (01) μόνιμο υπάλληλο (οδηγό) διακόσιες ογδό¬ 
ντα (280) ώρες συνολικά, για απογευματινή εργασία. 

β) ΑΕΝ/ ΜΑΚΕΔΟΝΙΑΣ 

- Γιαέναν (01) μόνιμο υπάλληλο (οδηγό), ενενήντα (90) 
ώρες συνολικά, για απογευματινή εργασία. 

- Για έναν (01) μόνιμο υπάλληλο (Φύλακα), εκατό (100) 
ώρες συνολικάγια νυχτερινή εργασία εργασίμων ημερών 
προς συμπλήρωση της εβδομαδιαίας υποχρεωτικής και 
εκατό (100) ώρες συνολικά για εργασία Κυριακών και 
εξαιρέσιμων προς συμπλήρωση της εβδομαδιαίας υπο¬ 
χρεωτικής. 

δ) ΑΕΝ/ΚΡΗΤΗΣ 

Για έναν (01) μόνιμο υπάλληλο (Φύλακα), εννιακόσιες 
είκοσι (920) ώρες συνολικά για νυχτερινή εργασία εργα¬ 
σίμων ημερών προς συμπλήρωση της εβδομαδιαίας υπο¬ 
χρεωτικής και διακόσιες (200) ώρες συνολικά για εργασία 
Κυριακών και εξαιρέσιμων προς συμπλήρωση της εβδο¬ 
μαδιαίας υποχρεωτικής. 

Το πιο πάνω φυλακτικό προσωπικό απασχολείται, στις 
προαναφερόμενες περιφερειακές Ακαδημίες Ε.Ν. σε 
βάρδιες καθόσον σ' αυτές, η φοίτηση είναι εσωτερική και 
οι σπουδαστές σε όλη τη διάρκειά της ενδιαιτώνται εντός 
της Σχολής, γεγονός που απαιτεί τη φύλαξη των χώρων 
αυτής όλες τις ημέρες του εκπαιδευτικού έτους. 

Οι οδηγοί των Σχολών Ασπροπύργου και Μακεδονίας 
μεταφέρουν με υπηρεσιακό όχημα το διοικητικό και εκ¬ 
παιδευτικό προσωπικό των Σχολών αυτών, οι οποίες στε¬ 
γάζονται σε περιοχές μακριά από το αστικό Κέντρο και 
συνεπώς απαιτείται η εργασία τους ενωρίτερα το πρωί 
και αργότερα το μεσημέρι ώστε οι υπάλληλοι να ευρίσκο- 
νται στην υπηρεσία τους κατά το κανονικό ωράριο εργα¬ 
σίας. 

2. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ώρες ανά υπάλλη¬ 
λο μηνιαίως. 

Οι ώρες υπερωριακής απασχόλησης νυκτερινών, Κυ¬ 
ριακών και εξαιρέσιμων ημερών καθ’ υπέρβαση της υπο¬ 
χρεωτικής εβδομαδιαίας εργασίας δεν μπορεί να υπερ¬ 
βαίνουν τις δεκαέξι (16) ώρες κατά περίπτωση το μήνα 
(δεν ισχύει για την εργασία προς συμπλήρωση εβδομαδι¬ 
αίας υποχρεωτικής). 

3. Υπεύθυνοι ορίζονται οι οικείοι Διευθυντές για την Κε¬ 
ντρική Υπηρεσία, ενώ γιατους υπαλλήλους ΚΕΣΕΝ/ΠΛΟΙ- 
ΑΡΧΩΝ, ΑΕΝ και ΠΣΚΡ, οι Διοικητές και κατά τόπους Λι¬ 
μενάρχες, αντίστοιχα. 

4. Η συνολική δαπάνη δεν μπορεί σε καμιά περίπτωση 
να υπερβαίνει κατά μήνα το 1/12 των εγγεγραμμένων 
στον Προϋπολογισμό πιστώσεων. Η αύξηση των συνολι¬ 
κών αρχικών πιστώσεων του Προϋπολογισμού ΥΕΝ για 
υπερωριακή εργασία και εργασία κατά τις Κυριακές, τις 
εξαιρέσιμες ημέρες και τις νυκτερινές ώρες είναι δυνατή 
μόνο με απόφαση του Υπουργού Οικονομίας και Οικονο¬ 
μικών μετά από αιτιολογημένη πρόταση του Υπουργού 

Εμπορικής Ναυτιλίας, στην οποία θα πρέπει απαραίτητα 
να περιλαμβάνεται πλήρης εισήγηση για το παραγωγικό 
αποτέλεσμα των ήδη χορηγηθέντων πιστώσεων για την 
ίδια αιτία. 

5. Η δαπάνη που θα προκληθεί από την απόφαση αυτή 
ανέρχεται σε 45.000 ευρώ περίπου σε βάρος των Κ.Α.Ε. 
0511 και 0512 του φορέα 41 /110 «Κεντρική Υπηρεσία και 
Λιμεναρχεία», Προϋπολογισμού ΥΕΝ, έτους 2004 και σε 
2500 ευρώ περίπου σε βάρος του Προϋπολογισμού του 
Κεφαλαίου Ναυτικής Εκπαίδευσης (ΚΝΕ) έτους 2004 
όπου έχει προβλεφθεί σχετική πίστωση. 

6. Η απόφαση αυτή να δημοσιευθεί στην Εφημερίδατης 
Κυβερνήσεως και ισχύει ένα μήνα πριντη δημοσίευσή της 
και μέχρι 31.12.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Ιανουάριου 2004 

Ο ΥΠΟΥΡΓΟΣ 

ΓΙΩΡΓΟΣ ΠΑΣΧΑΛΙΔΗΣ 
-Φ- 

(4) 

Απόκτηση Ελληνικής Ιθαγένειας από την ομογενή 
ΠΑΡΑΣΚΕΒΟΒΑ ΒΙΚΤΩΡΙΑ του Ευθυμίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Με την 4732/03/2004 απόφαση του Γενικού Γραμματέα 
Περιφέρειας Στερεός Ελλάδας, που εκδόθηκε σύμφωνα 
με τις διατάξεις του άρθρου 1 του Ν. 2790/2000 (ΦΕΚ 
24/Α/16.2.2000), όπως τροποποιήθηκαν με το Ν. 2910/ 
2001 (ΦΕΚ 91/2.5.2001), γίνεται αποδεκτή η από 
14.2.2002 αίτηση για απόκτηση της Ελληνικής Ιθαγένειας 
της ομογενούς ΠΑΡΑΣΚΕΒΟΒΑ ΒΙΚΤΩΡΙΑΣ του Ευθυμί¬ 
ου και εγκρίνεται ο εξελληνισμός του επωνύμου της από 
ΠΑΡΑΣΚΕΒΟΒΑ σε ΠΑΡΑΣΚΕΥΟΠΟΥΛΟΥ. 

Με εντολή Γ ενικού Γ ραμματέα Περιφέρειας 
Η Διευθύντρια 

ΣΤΑΥΡΟΥΛΑ ΠΑΠΑΓΕΩΡΓΙΟΥ 

-Φ- 

(5) 

Απόκτηση Ελληνικής Ιθαγένειας από την ομογενή 

ΤΟΣΟΥΝΟΒΑ ΜΑΡΙΑ του Αβραάμ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Μετην 4731/03/2004 απόφαση του Γενικού Γραμματέα 
Περιφέρειας Στερεός Ελλάδας, που εκδόθηκε σύμφωνα 
με τις διατάξεις του άρθρου 1 του Ν. 2790/2000 (ΦΕΚ 
24/Α/16.2.2000), όπως τροποποιήθηκαν με το Ν. 2910/ 
2001 (ΦΕΚ91/2.5.2001), γίνεται αποδεκτή η από 1.8.2001 
αίτηση για απόκτηση της Ελληνικής Ιθαγένειας της ομο¬ 
γενούς ΤΟΣΟΥΝΟΒΑ ΜΑΡΙΑΣ του Αβραάμ και εγκρίνεται 
ο εξελληνισμός του επωνύμου της από ΤΟΣΟΥΝΟΒΑ σε 
ΤΟΣΟΥΝΙΔΗ. 

Με εντολή Γ ενικού Γ ραμματέα Περιφέρειας 
Η Διευθύντρια 

ΣΤΑΥΡΟΥΛΑ ΠΑΠΑΓΕΩΡΓΙΟΥ 


( 6 ) 

Απόκτηση Ελληνικής Ιθαγένειας από τον ομογενή 
ΚΕΣΟΒ ΝΤΙΟΝΙΣτου Κυριάκου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Με την 4842/03/2004 απόφαση του Γ ενικού Γ ραμματέα 
Περιφέρειας Στερεός Ελλάδας, που εκδόθηκε σύμφωνά 
με τις διατάξεις του άρθρου 1 του Ν. 2790/2000 (ΦΕΚ 
24/Α/16.2.2000), όπως τροποποιήθηκαν με το Ν. 2910/ 
2001 (ΦΕΚ 91/2.5.2001), γίνεται αποδεκτή η από 
12.7.2001 αίτηση για απόκτηση της Ελληνικής Ιθαγένειας 
του ομογενούς ΚΕΣΟΒ ΝΤΙΟΝΙΣ του Κυριάκου καιεγκρί- 
νεται ο εξελληνισμός του επωνύμου του από ΚΕΣΟΒ σε 
ΚΕΣΙΔΗΣ και του κυρίου ονόματος του από ΝΤΙΟΝΙΣ σε 
ΔΙΟΝΥΣΙΟΣ. 

Με εντολή Γ ενικού Γ ραμματέα Περιφέρειας 

Η Διευθύντρια 

ΣΤΑΥΡΟΥΛΑ ΠΑΠΑΓΕΩΡΓΙΟΥ 

-Φ- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Νικολαΐδου Ασημίνα του Νικολάου. 

Ο ΝΟΜΑΡΧΗΣ ΕΒΡΟΥ 

Μετην 262/04 απόφαση του Νομάρχη Έβρου χορηγή- 
ται στην Νικολαΐδου Ασημίνα του Νικολάου, άδεια άσκη¬ 
σης επαγγέλματος Κοινωνικού Λειτουργού. 

Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Δ2/Γ/666/15.1.2004 κοινή απόφαση των Υπουρ¬ 
γών Οικονομίας και Οικονομικών και Ανάπτυξης που δη- 
μοσιεύθηκε στο ΦΕΚ 78/τ.Β’/21.1.2004 διορθώνεται το 
θέμα της απόφασης, όπου αυτό αναφέρεται, από το 
εσφαλμένο 

«Μετονομασία του ειδικού λογαριασμού 234226/9 με 
την ονομασία “Ειδικός Λογαριασμός για τον εφοδιασμό 
με καύσιμα προβληματικών περιοχών της χώρας”», 

στο ορθό: «Λογαριασμός Χρηματοδότησης Εταιρειών 
εμπορίας Πετρελαιοειδών για Μεταφορές Καυσίμων στις 
Προβληματικές Περιοχές της Χώρας». 

(Από το Εθνικό Τυπογραφείο) 

-Φ- 

Ο) 

Στη ΔΥΓ3/89292/30.12.2003 κοινή υπουργική απόφαση 
που δημοσιεύθηκε στο Φ.Ε.Κ. 1973/Β731.12.2003 «Εναρ¬ 
μόνιση.κλινικές μελέτες φαρμάκων προοριζομέ- 

νων για τον άνθρωπο» γίνονται οι εξής διορθώσεις: 

1. Άρθρο 4παρ. ζ «μετά τη λέξη στάδιο», να συμπληρω¬ 
θεί «την ανάπτυξη του παιδιού». 

2. Άρθρο 7, αντί του εσφαλμένου «εντός 45 ημερών» 
στο ορθό «εντός 35 ημερών». 

(Από το Υπουργείο Υγείας και Πρόνοιας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.βί.9 γ - β-ΓΠ3ίΙ: ννθβηΊΗδΙθΐ- @ βΐ.ςκ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 ουτο προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210- 9472556 ϊπΙθγπθΙ : ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































